**Алекзендр Флеминг** (англиски: Alexander Fleming, роден на 19 март 1994 година), или познат по уметничкото име како **Блек Атлас** (Black Atlass), ― канадски пејач, текстописец и модел. Неговата песна, *Paris*, била промовирана во кампањата на Louis Vuitton, а била претставена и во рекламата за мирисот на Saint Laurent. Тој претходно бил дел од XO/Republic Records и го издал својот деби студиски албум, *Pain & Pleasure*, во 2018 година. Тој го издал својот втор студиски албум *Dream Awake* во 2020 година.

Ран живот
---------

Блек Атлас е роден во Монтреал, Квебек. Откако татко му се вработил, тој се преселил во Лондон, Онтарио, местото каде што тој пораснал.

Кариера
-------

Блек Атлас ја започнал својата музичка кариера додека бил средношколец. Тој го создал истоименото краткометражно издание, *The Black Atlass*, во подрумот на неговите родители во 2012 година. Синглот на краткометражното издание, *Paris*, бил искористен од луксузното трговско друштво Louis Vuitton, за да сними филм за прославување на нивната изложба во Музејот на украсни уметности во Париз. Снимката била прикажана и во реклама за мирисот на Saint Loraine во 2013 година. Истата година, Блек Атлас бил поканет во првиот ред и облечен од дизајнерот на машка облека на Кристијан Диор, Крис Ван Асе, за нивното претставување пролет/лето 2014 година во Париз.

Тој го издал своето второ краткометражно издание, *Young Bloods*, во 2014 година, преку Fool's Gold Records. За да го промовира краткометражното издание, била организирана турнеја во знак на поддршка на францускиот уметник Вудкид, вклучени биле и состаноци во Торонто, Монтреал и низ цела Европа. Вудкид го режирал и музичкото видео за една од песните на краткометражното издение, „*Jewels*", во кое глуми манекенката Ања Рубик.

Во есента 2016 година, Алекзендр Ванг го претставил Блек Атлас во својата модна кампања заедно со Кајли Џенер, Винс Стејплс, Лекси Болинг, Зои Кравиц, A$AP Ferg, Биг Шон, Мечро Бумин, MØ, Скрилекс, Тинашеј, Тајга и други.

Во 2018 година, станал дел од издавачката куќа на The Weeknd, XO, и го издадал својот деби студиски албум, *Pain & Pleasure*. Истата година, тој соработувал со Џеси Рејз на песната „*Sacrifice*", која била вклучена во позадинската музика на филмот „*Ослободени педесет нијанси*".

Вториот студиски албум на Блек Атлас, *Dream Awake*, бил објавен на 3 април 2020 година. Албумот се состои од 12 песни. На 1 јули 2022 година, тој ја објавил „страната А" од неговото краткометражно издание „*Infinite*", што било негово прво независно издание преку Black Atlass, Inc. по истекот на неговиот договор со XO/Republic.

Дискографија
------------

| Наслов | Година | Вид |
| --- | --- | --- |
| *The Black Atlass EP* | 2012 | Краткометражно издание (6 песни) |
| *Paris* | 2013 | Сингл |
| *Young Bloods* | 2014 | Краткометражно издание (6 песни) |
| *Haunted Paradise* | 2016 година | Албум (11 песни) |
| *Pain & pleasure* | 2018 | Албум (8 песни) |
| *Sacrice* (изворна позадинска музика за филмот „*Ослободени педесет нијанси*") | 2018 | Сингл |
| *Dream Awake* | 2020 | Албум (12 песни) |
| *Infinite* | 2022 година | Албум (10 песни) |

Признанија и номинации
----------------------

Во април 2013 година, Блек Атлас бил признат како „Уметник на неделата" според „*Vogue*". Неговиот албум *Pain & Pleasure* бил номиниран за Наградата „ЏУНО" за Снимка од ритам и блуз/соул на годината во 2019 година.

Блек Атлас бил заинтересиран за фотографија и графички дизајн, а првично бил настроен кон тие две професии по завршувањето на средно училиште.

Наводи
------

1. 1 2 3  „Exploring Sonic Worlds With Black Atlass' Dream Awake". *NUVO* (англиски). 7 мај 2020. Посетено на 25 јануари 2023.
2. 1 2  „Black Atlass brings the Pain & Pleasure". *Flaunt Magazine* (англиски). Архивирано од изворникот на 2020-12-04. Посетено на 25 јануари 2023.
3. 1 2  Reese, Nathan (9 мај 2016). „Musician to Know: Fashion's New Favorite R&B Artist (Published 2016)". *The New York Times* (англиски). ISSN 0362-4331. Посетено на 25 јануари 2023.
4. 1 2 3  „How Black Atlass Became Fashion's Latest It-Boy: Exclusive". *Billboard* (англиски). Посетено на 25 јануари 2023.
5. 1 2 3 4 5  „MEET: Black Atlass - The Fresh New Face of Fashion And R&B". *Umusic* (англиски). 13 јули 2018. Архивирано од изворникот на 2023-01-25. Посетено на 25 јануари 2023.
6. 1 2  Reid, Max. „Review - Black Atlass | Canadian Beats Media" (англиски). Посетено на 2020-11-27.
7. 1 2  „Black Atlass Releases New Album "Dream Awake"". *HotNewHipHop* (англиски). Посетено на 25 јануари 2023.
8. 1 2 3  „Black Atass New Single: Do for Love". *www.kiss925.com*. Архивирано од изворникот на 4 април 2020. Посетено на 25 јануари 2023.
9. ↑  Leijon, Erik. „Black Atlass navigates his way to the stars". *www.montrealgazette.com* (англиски). Посетено на 25 јануари 2023.
10. 1 2  „Black Atlass: The anti-Justin Bieber - Macleans.ca". *www.macleans.ca*. Посетено на 25 јануари 2023.
11. 1 2  Brown, Jacob. „Artist of the Week: Black Atlass". *Vogue* (англиски). Посетено на 25 јануари 2023.
12. ↑  „One to watch: Black Atlass". Архивирано од изворникот на 4 декември 2020. Посетено на 25 јануари 2023.
13. ↑  „Black Atlass". *First Avenue* (англиски). Посетено на 25 јануари 2023.[*мртва врска*]
14. ↑  „Black Atlass on Joining XO and Weaving Dreams | Northern Clutch". *Complex* (англиски). Посетено на 25 јануари 2023.
15. ↑  „Juno Awards: Full List of Winners | Hollywood Reporter". *www.hollywoodreporter.com*. Посетено на 25 јануари 2023.